CELEX: 62010TN0590
Language: fi
Date: 2010-12-27 00:00:00
Title: Asia T-590/10: Kanne 27.12.2010 — Thesing ja Bloomberg Finance v. EKP

5.3.2011   
            
            
               FI
            
            
               Euroopan unionin virallinen lehti
            
            
               C 72/20
            
         Kanne 27.12.2010 — Thesing ja Bloomberg Finance v. EKP
   (Asia T-590/10)
   2011/C 72/35
   Oikeudenkäyntikieli: englanti
   
      Asianosaiset
   
   
      Kantajat: Gabi Thesing ja Bloomberg Finance LP (Lontoo, Yhdistynyt kuningaskunta) (edustajat: asianajajat M.H. Stephens ja R.C. Lands)
   
      Vastaaja: Euroopan keskuspankki
   
      Vaatimukset
   
   
               —
            
            
               Euroopan keskuspankin päätös, joka annettiin tiedoksi 17.9.2010 ja 21.10.2010 päivätyillä kirjeillä ja jolla evätään kantajien pyyntö saada tutustua asiakirjoihin, on kumottava
            
         
               —
            
            
               Euroopan keskuspankki on velvoitettava myöntämään kantajille oikeus tutustua kyseessä oleviin asiakirjoihin Euroopan keskuspankin asiakirjojen saamisesta yleisön tutustuttavaksi 4.3.2004 tehdyn Euroopan keskuspankin päätöksen EKP/2004/3 (1) mukaisesti
            
         
               —
            
            
               EKP on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantajat vaativat SEUT 263 artiklan nojalla kumottavaksi Euroopan keskuspankin päätöstä, joka annettiin tiedoksi 17.9.2010 ja 21.10.2010 päivätyillä kirjeillä ja jolla evättiin Euroopan keskuspankin asiakirjojen saamisesta yleisön tutustuttavaksi 4.3.2004 tehdyn Euroopan keskuspankin päätöksen EKP/2004/3 nojalla kantajien pyyntö saada tutustua seuraaviin asiakirjoihin:
   
               i)
            
            
               muistioon, jonka otsikkona on ”The impact on government deficit and debt from off-market swaps. The Greek case (SEC/GovC/X/10/88a)”
            
         
               ii)
            
            
               toiseen muistioon, jonka otsikkona on ”The Titlos transaction and possible existence of similar transactions impacting on the euro area government debt or deficit levels (SEC/GovC/X/10/88b)”.
            
         Kanteensa tueksi kantajat vetoavat seuraaviin kanneperusteisiin:
   
                
            
            
               EKP on kantajien mukaan ensinnäkin tulkinnut ja/tai soveltanut väärin 4.3.2004 tehdyn Euroopan keskuspankin päätöksen EKP/2004/3 4 artiklan 1 kohdan a alakohtaa, jossa säädetään poikkeuksesta saman päätöksen 2 artiklassa säädettyyn yleiseen oikeuteen tutustua asiakirjoihin, koska
               
                           i)
                        
                        
                           EKP ei tulkinnut 4 artiklan 1 kohdan a alakohtaa siten, että siinä edellytetään yleiseen etuun liittyviä tekijöitä, jotta asiakirjoihin tutustuminen voidaan evätä
                        
                     
                           ii)
                        
                        
                           EKP ei antanut riittävää painoarvoa yleiseen etuun liittyville tekijöille antaakseen pyydetyt asiakirjat kantajien tutustuttaviksi
                        
                     
                           iii)
                        
                        
                           EKP yliarvioi ja/tai arvioi virheellisesti yleiseen etuun liittyvän tekijän, joka puhui pyydettyjen asiakirjojen tutustuttavaksi antamista vastaan.
                        
                     
         
                
            
            
               Kantajat väittävät lisäksi, että EKP tulkitsi ja/tai sovelsi väärin 4.3.2004 tehdyn Euroopan keskuspankin päätöksen EKP/2004/3 4 artiklan 2 kohtaa, jossa säädetään poikkeuksesta saman päätöksen 2 artiklassa säädettyyn yleiseen oikeuteen tutustua asiakirjoihin, koska
               
                           i)
                        
                        
                           EKP:n olisi tullut arvioida, että ”ylivoimainen” yleinen etu merkitsee yleistä etua, joka on riittävän merkittävä, jotta se kumoaa mahdollisen poikkeuksen voimassapitämistä koskevan yleisen edun
                        
                     
                           ii)
                        
                        
                           EKP:n olisi tullut katsoa, että kyseessä oli tällainen ylivoimainen yleinen etu, joka puolsi pyydettyjen tietojen ilmaisemista.
                        
                     
         
                
            
            
               Lopuksi kantajat väittävät, että EKP tulkitsi ja/tai sovelsi väärin 4.3.2004 tehdyn Euroopan keskuspankin päätöksen EKP/2004/3 4 artiklan 3 kohtaa, jossa säädetään poikkeuksesta saman päätöksen 2 artiklassa säädettyyn yleiseen oikeuteen tutustua asiakirjoihin, koska
               
                           i)
                        
                        
                           EKP:n olisi tullut arvioida, että ”ylivoimainen” yleinen etu merkitsee yleistä etua, joka on riittävän merkittävä, jotta se kumoaa mahdollisen poikkeuksen voimassapitämistä koskevan yleisen edun
                        
                     
                           ii)
                        
                        
                           EKP:n olisi tullut katsoa, että kyseessä oli tällainen ylivoimainen yleinen etu, joka puolsi pyydettyjen tietojen ilmaisemista
                        
                     
                           iii)
                        
                        
                           EKP yliarvioi ja/tai arvioi virheellisesti yleiseen etuun liittyvän tekijän, joka puhui pyydettyjen asiakirjojen tutustuttavaksi antamista vastaan.
                        
                     
         
      (1)  Euroopan keskuspankin asiakirjojen saamisesta yleisön tutustuttavaksi 4.3.2004 tehty Euroopan keskuspankin päätös EKP/2004/3 (EUVL L 80, s. 42).